《水调歌头（寿张运使）》
宋代·蒋思恭

紫府制金钥，银汉夜乘槎。老仙暂驻幢节，来佐玉皇家。翠发朱颜好在，肘后有方医国，宝鼎养丹砂。谈笑功名了，身退饭胡麻。

游物外，聚紫脑，练青芽。星垣寓直有子，曾步八砖花。来岁称觞寿宴，衮绣彩衣交映，重荐枣如瓜。俯首拾瑶草，长啸卧烟霞。

作者简介：蒋思恭，男，中国汉族人，著有《水调歌头》（寿张运使）、《水调歌头》。